**Представено от «СОЛАРА ПАРК» ООД, уведомление за инвестиционно предложение (ИП) за: «Изграждане на Фотоволтаична централа за производство на електрическа енергия с обща инсталирана мощност до 2998 MW - само за продажба», находяща се в поземлен имот с идентификатор 39846.398.579, м. „Носеро“, землище гр.Криводол, общ. Криводол, обл. Враца,**

Във връзка с внесено в РИОСВ- Враца уведомление от «СОЛАРА ПАРК» ООД за инвестиционно предложение (ИП) за: «Изграждане на Фотоволтаична централа за производство на електрическа енергия с обща инсталирана мощност до 2998 MW - само за продажба», находяща се в поземлен имот с идентификатор 39846.398.579, м. „Носеро“, землище гр.Криводол, общ. Криводол, обл. Враца, на основание чл.5, ал.2 от Наредбата за ОВОС, РИОСВ- Враца уведомява за следното:

***І. По отношение на изискванията на глава шеста, раздел трети на Закона за опазване на околната среда (ЗООС):***

 Съгласно представената информация (в уведомлението като цяло) се предвижда извършване на следните дейности:

 - Предвижда се «Изграждане на Фотоволтаична централа за производство на електрическа енергия с обща инсталирана мощност до 2998 MW - само за продажба».

 - Фотоволтаичната инсталация ще бъде изградена в ПИ 39846.398.579, м. „Носеро", гр. Криводол, за производство па електрическа енергия от вьзобновяеми източници с обща инсталирана мощност до 2998 MW за продажба на произведената електроенергия към електроразпределително дружество.

 - Фотоволтаичната инсталация ще се състои общо от 5450бр. фотоволтаични панели (1134x2278x30mm – 550 Wp). От тях 4804 бр. ще са монтирани върху 236 отделни маси с по 20 панела на маса и 6 маси с по 14 панела на маса, разположени на 26 реда, а останалите 646 бр. панела ще са монтирани върху съществуващи сгради в имота.

 - Фотоволтаичните модули ще се монтират върху поцинкована набивна стоманена конструкция.

 - Предвидено е да се разположи 1 бр. ново БКТП, представляващ готово изделие, по проект на производителя и доставено на обекта в напълно завършен във фабрични условия вид.

 - Всички материали се планира да се доставят в готов вид за влагане.

 - Не се предвижда използване на природни ресурси по време на реализацията на инвестиционно предложение и по време на експлоатацията на обекта.

 - Няма отпадъчни води.

 - Всички образувани отпадъци ще се съхраняват на определените места за предварително съхранение на отпадъци, съгласно нормативните изисквания. Отпадъците ще се предават за оползотворяване/обезвреждане на външни лица притежаващи разрешение по чл. 35, ал. 1 от ЗУО. Строителни отпадъци се очакват да се генериран при СМР за изграждане на конструкцията на площадката. Те ще бъдат в малки количества и ще бъдат събирани разделно в специализирани съдове. Генерираните отпадъци от опаковки: Хартиени и картонени опаковки 15 01 01 и Пластмасови опаковки 15 01 02, ще се събират на територията на обекта и предават на пунктове за вторични суровини. Управлението на образуваните строителни отпадъци ще бъде възложено на фирмите изпълнители на обектите. Ще се генерират и незначителни количества битови отпадъци, които ще се събират от фирми, притежаващи регистрационен документ за събиране и транспортиране на битови отпадъци по сключен договор.

 По повод гореизложеното, възложителят е уведомен, инвестиционно предложение като цяло представлява обект по Приложение № 2 на Закона за опазване на околната среда (т. 3, б. “а”). В тази връзка съгласно чл. 93, ал. 1, т. 1 от ЗООС инвестиционното предложение подлежи на процедура по преценяване на необходимостта от извършването на оценка на въздействието върху околната среда. В съответствие с чл. 93, ал. 3 от ЗООС компетентен орган за произнасяне с решение е директорът на РИОСВ - Враца.

 Възложителят е информиран, че постъпилата документация е изпратена на директора на Басейнова дирекция “Дунавски район” за изразяване на становище, съгласно както на изискванията на чл.4а от Наредбата за ОВОС, относно допустимостта на инвестиционното предложение спрямо режимите, определени в утвърдените планове за управление на речните басейни (ПУРБ) и планове за управление на риска от наводнения (ПУРН).

 Предвид полученото в РИОСВ – Враца (вх. № ОВОС-ЕО-494-(5) от 03.01.2024г.) становище на Басейнова дирекция “Дунавски район” (копие от което се предоставя за съобразяване):

 - Реализирането на инвестиционното предложение е *допустимо*:

 - Допустимо *спрямо* целите за постигане на добро състояние на водите, определени в ПУРБ 2016-2021 г. в Дунавски район, при спазване на посочените мерки в т. 1.1.2. от настоящото становище, и в случай, че при монтажа на конструкцията за поликристални модулни панели, да не се достига нивото на подземните води. респ. водоносния хоризонт на ПВТ.

 - Допустимо *спрямо* ПУРН 2016 - 2021 г. Предвидените дейности в ИП не са в противоречие с предвидените мерки в Програмата от мерки за намаляване на риска от наводнения и неблагоприятните последици по отношение на човешкото здраве, стопанската дейност, околната среда и културното наследство към ПУРН 2016-2021 г.

 - Съгласно предоставената информация. ИП не попада в РЗПРН. както и в РЗПРН, определени в процеса на актуализация на ПУРН 2022-2027 г. и утвърдени от Министъра на околната среда и водите със Заповед РД-804/10.08.2021 г.

 - Реализиране на ИП е *допустимо* при спазване на мерките посочени в т. 1 и законовите изисквания в т. 2 на настоящото становище при условие, че при монтажа на конструкцията за поли кристални модулни панели, да не се достига нивото на подземните води. респ. водоносния хоризонт на ПВТ.

 - Към настоящия момент ИП, не попада в:

 - определени санитарно-охранителни зони (СОЗ) по реда на *Наредба №3/16.10.2000 г. за условията и реда за проучване, проектиране, утвърждаване и експлоатация на санитарно-охранителните зони около водоизточниците и съоръженията за питейно-битово водоснабдяване и около водоизточниците на минерални води. използвани за лечебни, профилактични, питейни и хигиенни нужди* (Наредба № 3 от 16 октомври 2000 г.).

 - буферна зона (с радиус 1 000 м) около водовземни съоръжения за питейно-битово водоснабдяване, без определени СОЗ, за конто е необходимо спазване на ограничения в буферни зони, съгласно Приложение 1 към Национален каталог от мерки към ПУРБ.

 ***IІ. По отношение на изискванията на чл.31 от Закона за биологичното разнообразие (ЗБР):***

 След направената проверка за местоположението, се установи, че ИП не засяга защитени територии по смисъла на Закона за защитените територии /ЗЗТ/ и не попада в обхвата на защитени зони съгласно Закона за биологичното разнообразие /ЗБР/.

 Най-близо разположените защитени зони, на около 8 км са BG0000594 "Божия мост - Понора" за опазване на природните местообитания и на дивата флора и фауна, обявена със Заповед № РД-262/31.03.2021г. на министъра на околната среда и водите (обн. ДВ, бр.41/18.05.2021г.) и BG0000487 "Божите мостове" за опазване на природните местообитания и на дивата флора и фауна, включена в списъка със защитени зони, приет с Решение №122/02.03.2007г на Министерски съвет (обн. ДВ бр.21/2007г.).

 Инвестиционното предложение попада под разпоредбите на чл. 2, ал. 1, т. 1 от *Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредбата за ОС), поради което подлежи на процедура по Оценка за съвместимостта му с предмета и целите на опазване на защитените зони, по реда на чл. 31, ал. 4, във връзка с ал. 1 от Закона за биологичното разнообразие.

 ***ІІІ. По отношение на изискванията на Закона за водите (ЗВ):***

 При реализирането на горепосоченото инвестиционно предложение е необходимо да се вземат предвид и да се спазват изискванията, предвидени в ЗВ, съгласно приложеното становище на БДДР – Плевен.

 *Копие от писмото е изпратено до: Община Криводол, обл. Враца, БДДР*

 /отговорено от РИОСВ-Враца на 04.01.2024г./